Lakhatási kiadásokhoz kapcsolódó hátralékhoz rendszeres települési támogatás 

	Ügytípus
	Lakhatási kiadásokhoz kapcsolódó hátralékhoz rendszeres települési támogatás 

	Rövid leírás
	A szociálisan rászoruló családok részére az általuk lakott lakás fenntartásához kapcsolódó hátralékot felhalmozó személyek részére vissza nem térítendő rendszeres települési támogatást biztosíthat. Ezen támogatás a közös költség-, a víz- és csatornahasználat-, a villanyáram-, a gázfogyasztás-, a szemétszállítás díj-, és a lakbér hátralékhoz használható fel. A támogatásra jogosult, akinek a lakhatási kiadásokhoz kapcsolódó közüzemi hátraléka meghaladja az ötvenezer forintot, és akinek a felsorolt hátralékok valamelyikéből fennálló tartozása legalább hat havi, de a hátralék együttes mértéke nem haladja meg a 400.000,- Ft-ot, vagy a közüzemi díjtartozása miatt a szolgáltatást kikapcsolták, továbbá akinek a háztartásában az egy főre jutó havi jövedelem nem haladja meg egy-, és kétszemélyes háztartás esetén a 124.000,- Ft-ot, három-, vagy többszemélyes háztartás esetén a 89.000,- Ft-ot, valamint akinek a háztartásában élő személyek nem rendelkeznek vagyonnal és 100 m2 lakásnagyságot meg nem haladó lakásban lakik, feltéve, hogy fizetési készsége, képessége fennáll és vállalja a hátralék és a megállapított hátralékkezelési hozzájárulás különbözetének megfizetését. A támogatás ugyanazon lakásra csak egy jogosultnak állapítható meg, függetlenül a lakásban élő személyek és háztartások számától a kérelem benyújtását követő második hónap első napjától. A támogatás havonta előre a tárgyhó 10. napjáig kerül utalásra. Ha az adós egyidejűleg többféle hátralék kezelését kéri, akkor a támogatást a kezelt hátralékok arányában kell megállapítani. Ha a kezelendő hátralékok együttes mértéke meghaladja a 400.000,- Ft-ot, akkor a  támogatást ahhoz a hátraléktípushoz kell nyújtani, amely leginkább veszélyezteti az adós lakhatási feltételeit. 

A hátralékkezelési szolgáltatásban részesülő személy a hátralékkezelési hozzájárulás időtartamára lakásfenntartási hozzájárulásra jogosult. A támogatás mértéke a hátralékkezelés körébe vont hátralék 50%-a, de legfeljebb 200.000,- Ft. A támogatás egy összegben, de legfeljebb 12 havi részletben nyújtható a jogosultnak a hátraléktörlesztési önrész teljesítésére vonatkozó vállalásától függően.

	Az ügyet intéző iroda
	Humán Osztály Szociális és Lakásügyi Csoport

	Címe
	8800 Nagykanizsa, Erzsébet tér 7.

	Ügyfélfogadási időpontok:
	hétfő: 8:00-2:00
kedd: nincs ügyfélfogadás
szerda: 8:00-12:00, 13.00-16.00
csütörtök: 8:00-12:00 
péntek: nincs ügyfélfogadás

	Ügyintézők
	Dombi-Kaczor Kinga (20/849-2439), Koronczai Erzsébet (20/849-2455), Németh György (20/849-2441), Tollárné Tóth Tímea (20/849-2415), Farkas-Rónaszéki Ágota (20/849-2338)  

	Igénylő
	Az önkormányzat közigazgatási területén lakóhellyel vagy tartózkodási hellyel rendelkező és életvitelszerűen is Nagykanizsa Megyei Jogú Város területén lakó személy, és aki megfelel az önkormányzati rendeletben meghatározott feltételeknek.

	Ügyintézési határidő
	60 nap, hiánytalan kérelem esetén 8 nap

	Ügyintézés díja
	illetékmentes

	Szükséges iratok
	Kérelem az előírt formanyomtatványon, kérelmező és háztartása tagjainak jövedelméről szóló igazolás(o)k, vagyonnyilatkozat(ok), a bérbeadó és a szolgáltató igazolása a fennálló hátralék jogcíméről, összegéről és időtartamáról, vagy a közszolgáltatás kikapcsolásának tényéről, az adós nyilatkozata, melyben vállalja a havonta esedékes hátraléktörlesztést (önrészt és a megállapított hozzájárulást is tartalmazó) igazoló bizonylat – tárgyhó 20. napjáig Nagykanizsa Megyei Jogú Város Polgármesteri Hivatala illetékes szervezeti egységénél történő – bemutatását.



	Kapcsolódó jogszabályok
	A szociális igazgatásról és szociális ellátásokról szóló 1993. évi III. törvény, valamint Nagykanizsa Megyei Jogú Város Közgyűlésének 6/2015. (II.16.) önkormányzati rendelete a pénzbeli és természetben nyújtott szociális ellátásokról.


